CELEX: E2017J0007
Language: hr
Date: 2018-04-24 00:00:00
Title: Presuda Suda od 24. travnja 2018. u predmetu E-7/17 – Nadzorno tijelo EFTA-e protiv Islanda (Propust države EFTA-e da ispuni svoje obveze – Neprovedba – Direktiva 2014/29/EU)

9.8.2018   
            
            
               HR
            
            
               Službeni list Europske unije
            
            
               C 280/4
            
         
      PRESUDA SUDA
      od 24. travnja 2018.
      u predmetu E-7/17
      Nadzorno tijelo EFTA-e protiv Islanda
      
         (Propust države EFTA-e da ispuni svoje obveze – Neprovedba – Direktiva 2014/29/EU)
      
      (2018/C 280/04)
      U predmetu E-7/17, Nadzorno tijelo EFTA-e protiv Islanda – ZAHTJEV za utvrđenje da Island nije donio mjere potrebne kako bi Akt iz poglavlja VIII. točke 6.f Priloga II. Sporazumu o Europskom gospodarskom prostoru (Direktiva 2014/29/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na stavljanje na raspolaganje na tržištu jednostavnih tlačnih posuda), kako je prilagođen Sporazumu njegovim Protokolom 1., postao dijelom njegova unutarnjeg pravnog poretka te u svakom slučaju nije obavijestio Nadzorno tijelo EFTA-e o mjerama donesenim za provođenje Akta, u skladu s člankom 7. Sporazuma, Sud, u sastavu Páll Hreinsson, predsjednik i sudac izvjestitelj, Per Christiansen i Bernd Hammermann, suci, donio je 24. travnja 2018. presudu kao u izreci:
      Sud:
      
                  1.
               
               
                  Utvrđuje da Island nije ispunio svoje obveze iz članka 7. Sporazuma o Europskom gospodarskom prostoru time što nije, u propisanom roku, donio mjere potrebne za provedbu Akta iz poglavlja VIII. točke 6.f Priloga II. Sporazumu (Direktiva br. 2014/29/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na stavljanje na raspolaganje na tržištu jednostavnih tlačnih posuda), kako je prilagođen Sporazumu njegovim Protokolom 1.
               
            
                  2.
               
               
                  Nalaže Islandu plaćanje troškova postupka.